Thread:User talk:Protnet/Ρομπότ ή μποτ/reply (5)

Ως συνήθως θα συμφωνήσω τελικά μαζί σου στο γενικό πλαίσιο. Πάντως πιστεύω ότι η εισαγωγή λέξεων στην Ελληνική θα πρέπει να γίνεται με σύνεση. Δεν λέω ότι εμείς δεν είμαστε ειδικοί ή κατάλληλοι να το κάνουμε. Αλλά να το κάνουμε υπεύθυνα. Ακόμα πληρώνουμε την επιπολαιότητα των πρώτων μεταφραστών της πληροφορικής και θα την πληρώνουμε για καιρό. Βέβαια το «μποτ» είναι κάτι αθώο σε σχέση με κάτι κληροδοτήματα του παρελθόντος όπως το «επιφόρτωση», «λανθάνουσα μνήμη», «φυλλομετρητής» (καλά αυτό απορώ ποιος το σκέφτηκε) κ.ά. Πάντως εγώ θα πρότεινα, ή να μείνει «bot» και όποιος κατάλαβε κατάλαβε, ή να προσπαθήσουμε να αποδώσουμε το νόημά του που είναι όντως «ρομπότ», δηλαδή πρόγραμμα που συμπεριφέρεται ως άνθρωπος-χρήστης (που υποκαθιστά τον άνθρωπο). Η ένστασή μου δηλαδή είναι στην μεταγραφή με ελληνικούς χαρακτήρες. Όπως το «like» που το κρατάμε ως έχει και δεν το λέμε «λάικ».